<h1>Βιογραφικό</h1>				
		<p>Ονομάζομαι Γεώργιος Κοκορης είμαι φυσικοθεραπευτής απόφοιτος του University of Hertfordshire  (BSc Physiotherapy with Honours) με πολυετή κλινική εμπειρία στον χώρο της αποκατάστασης και της ορθοπεδικής φυσικοθεραπείας. Είμαι εγγεγραμμένος στο <strong>HCPC</strong><strong> (</strong><strong>Health</strong> <strong>and</strong> <strong>Care</strong> <strong>Professions</strong> <strong>Council</strong><strong>)</strong>, κάτι που διασφαλίζει την προσήλωσή μου σε διεθνή πρότυπα ποιότητας, δεοντολογίας και συνεχούς επαγγελματικής εξέλιξης.</p><p>Η κλινική μου πορεία ξεκίνησε το 2001 και εξελίσσεται μέχρι σήμερα με συνέπεια, υπευθυνότητα και σεβασμό στον άνθρωπο και την αποκατάστασή του. Έχω εργαστεί σε δομές όπως το <strong>251 και 401 Γενικό Στρατιωτικό Νοσοκομείο Αθηνών</strong>, καθώς και για περισσότερα από 13 χρόνια στο <strong>414 Στρατιωτικό Νοσοκομείο Ειδικών Νοσημάτων</strong>, στο τμήμα φυσικής ιατρικής και αποκατάστασης.</p><p>Παράλληλα, έχω συνεργαστεί με το <strong>ΙΑΣΩ </strong><strong>General</strong>, <strong>Φιλοκτήτης</strong> κέντρο Αποκατάστασης, σε περιστατικά νευρολογικής  αποκατάστασης,και μυοσκελετικών παθήσεων.</p><p>Πιστεύω στη συνεχή εκπαίδευση, και για τον λόγο αυτό έχω επενδύσει συστηματικά στην ειδίκευση μου, με στόχο την ουσιαστική φροντίδα του ασθενούς. Είμαι <strong>πιστοποιημένος θεραπευτής στη μέθοδο </strong><strong>Maitland</strong><strong> (</strong><strong>IMTA</strong> <strong>Certified</strong> <strong>Therapist</strong><strong>)</strong>, έχοντας ολοκληρώσει όλα τα επίπεδα του εκπαιδευτικού προγράμματος. Η ορθοπεδική χειροπρακτική θεραπεία αποτελεί βασικό εργαλείο στην προσέγγισή μου, πάντα με βάση την ακριβή αξιολόγηση και την εξατομίκευση.</p><p>Η επιμόρφωσή μου περιλαμβάνει επίσης:</p><ul><li><strong>Σύστημα Trigger Points – I.M.T.T.</strong></li></ul><ul><li><strong>Πιστοποίηση από την </strong><strong>Foot</strong> <strong>Science</strong> <strong>International</strong> στην εμβιομηχανική του ποδιού και τις ορθώσεις</li></ul><ul><li><strong>Clinical</strong> <strong>Reasoning</strong><strong> (γρήγορη &amp; αναλυτική σκέψη στην κλινική πράξη)</strong> – μετεκπαίδευση με τον Mark Jones</li><li><strong>Explain</strong> <strong>Pain</strong><strong> – Σύγχρονη προσέγγιση του πόνου με βάση τη νευροεπιστήμη</strong></li><li><strong>Strength &amp; Conditioning for Physiotherapists</strong></li></ul><p> </p><p>Έχω παρακολουθήσει πληθώρα εξειδικευμένων σεμιναρίων και χειρουργείων (π.χ. ώμου και γόνατος), ενώ παράλληλα έχω πραγματοποιήσει παρουσιάσεις σε στρατιωτικές και επιστημονικές δομές πάνω σε θέματα όπως:</p><ul><li>Ανατομία και αποκατάσταση πρόσθιου χιαστού συνδέσμου</li><li>Πολλαπλή σκλήρυνση και διεπιστημονική διαχείριση</li><li>Σύνδρομα στάσης και χρόνια οσφυαλγία</li></ul><p>Η ενασχόλησή μου με τον <strong>αθλητικό χώρο</strong> είναι επίσης ουσιαστική:</p><p>Έχω συνεργαστεί με ομάδες όπως οι <strong>Ολυμπιακός Σ.Φ.Π., Σπόρτιγκ Α.Ο., ΖΑΟΝ (βόλεϊ γυναικών Α2), ΠΑΟΚ (βόλεϊ ανδρών)</strong> και <strong>Άθλος Ορεστιάδας </strong></p><p><strong>(Α1 βόλεϊ)</strong>, προσφέροντας υπηρεσίες αξιολόγησης, αποκατάστασης και πρόληψης τραυματισμών.</p><p>Στη δουλειά μου, στόχος δεν είναι μόνο η αποκατάσταση της κίνησης, αλλά η <strong>αποκατάσταση της εμπιστοσύνης στο σώμα</strong> και στην καθημερινή λειτουργία. Με βαθιά γνώση, προσοχή στη λεπτομέρεια και εμπειρία σε ποικιλία περιστατικών, προσεγγίζω κάθε ασθενή με υπευθυνότητα και επιμονή στη λύση .</p>